Papildu vienošanās Nr. 1
pie 2024. gada 5.jūnija līguma Nr. AMD-24-2563-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, tā [..], no vienas puses, un
Sabiedrība ar ierobežotu atbildību “ACBR”, reģistrācijas Nr.42403006225, turpmāk – Būvuzņēmējs, tās [..], no otras puses,
pamatojoties uz 2024. gada 5. jūnija līguma Nr. AMD-24-2563-lī, kas noslēgts starp Pasūtītāju un Būvuzņēmēju, turpmāk – Līgums, 12.1., 13.4. un 22.2. punktu, kā arī uz Pasūtītāja Tehniskās komisijas 2024. gada 29. augusta lēmumu (sēdes protokols Nr.39) noslēdz šādu vienošanos, turpmāk – Vienošanās:
1. Līguma 5.1. punktu izteikt šādā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 52 (piecdesmit divu) kalendāro dienu laikā no darbu uzsākšanas dienas”.
2. Būvuzņēmējs veic papildus darbus saskaņā ar Līguma 12.1. punktu objektā “Biķernieku ielas seguma atjaunošana no Lielvārdes ielas līdz Ulbrokas ielai” saskaņā ar Vienošanās pielikumā Nr.1 “Darbu daudzumu izmaiņu akts Nr.2”, norādīto darbu daudzumu, vienības cenu un darbu izmaksām, turpmāk – Papildus darbi.
3. Papildus darbu līgumcena saskaņā ar Līguma 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 917,10 (deviņi simti septiņpadsmit euro un 10 centi), PVN 21% ir EUR 192,59 (viens simts deviņdesmit divi euro un 59 centi), kopā EUR 1 109,69 (viens tūkstotis viens simts deviņi euro un 69 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam. Papildus darbu izmaksas tiks segtas no budžeta programmas “Investīciju programma”.
4. Sākotnējā Līguma summa ir EUR 554 873,09 (pieci simti piecdesmit četri tūkstoši euro un 09 centi), PVN 21% ir EUR 116 523,35 (viens simts sešpadsmit tūkstoši pieci simti divdesmit trīs euro un 35 centi), Līguma kopējā summa EUR 671 396,44 (seši simti septiņdesmit viens tūkstotis trīs simti deviņdesmit seši euro un 44 centi).
5. Puses konstatē, ka Līguma summa, ņemot vērā Papildus darbu norādīto Līguma summas palielinājumu ir EUR 555 790,19 (pieci simti piecdesmit pieci tūkstoši septiņi simti deviņdesmit euro un 19 centi), PVN 21% ir EUR 116 715,94 (viens simts sešpadsmit tūkstoši septiņi simti piecpadsmit euro un 94 centi), kopējā Līguma summa sastāda EUR 672 506,13 (seši simti septiņdesmit divi tūkstoši pieci simti seši euro un 13 centi).
6. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
7. Vienošanās nemaina citus Līgumā noteikto Pušu pienākumus un tiesības.
8. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
9. Vienošanās sastādīta uz 2 (divām) lapām un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
10. Vienošanai pievienots: pielikums Nr.1 “Darbu daudzumu izmaiņu akts Nr.2” uz 1 (vienas) lapas, pielikums Nr.2 “Rīgas valstspilsētas Ārtelpas un mobilitātes departamenta Tehniskās komisijas 2024. gada 29. augusta lēmuma (sēdes protokols Nr.29) izraksts uz 3 (trīs) lapām.

